Определение на Общия съд от 16 януари 2024 г. — Kaili/Парламент и Европейска прокуратура
(Дело T-46/23)1
(Жалба за отмяна – Институционално право – Член на Парламента – Искане за снемане на парламентарния имунитет, отправено от европейския главен прокурор – Решение на председателя на Парламента, с което това искане се обявява на Парламента и се препраща на Комисията по правни въпроси – Актове, които не подлежат на обжалване – Недопустимост)
Език на производството: английски
Страни
Жалбоподател: Eva Kaili (Иксел, Белгия) (представител: S. Pappas, адвокат)
Ответници: Европейски парламент (представители: N. Lorenz и A.-M. Dumbrăvan), Европейска прокуратура (представители: L. De Matteis, C. Charalambous, и E. Farhat)
Предмет
С жалбата си на основание член 263 ДФЕС жалбоподателката иска отмяна на искането на европейския главен прокурор от 15 декември 2022 г. за отнемане на парламентарния ѝ имунитет, от една страна, и на решението председателя на Парламента, с което това искане се обявява на Парламента и се препраща на Комисията по правни въпроси, от друга страна
Диспозитив
Отхвърля жалбата.
Осъжда г-жа Eva Kaili да понесе освен направените от нея съдебни разноски и тези на Европейския парламент и на Европейската прокуратура.
____________
1 ОВ C 112, 27.3.2023 г.